


2

[image: ]
ANYKŠČIŲ RAJONO SAVIVALDYBĖS 
TARYBA

SPRENDIMAS
DĖL ANYKŠČIŲ RAJONO SAVIVALDYBĖS METŲ MOKYTOJO PREMIJOS SKYRIMO NUOSTATŲ PATVIRTINIMO

2025 m. lapkričio 28 d. Nr. 1-TS-353
Anykščiai

[bookmark: n_0]Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi ir siekdama įgyvendinti Anykščių rajono savivaldybės 2025–2027 metų strateginio veiklos plano, patvirtinto Anykščių rajono savivaldybės tarybos 2025 m. vasario 7 d. sprendimu Nr. 1-TS-21 „Dėl Anykščių rajono savivaldybės 2025–2027 metų strateginio veiklos plano patvirtinimo“, 6 programos „Kokybiškos švietimo sistemos kūrimo, sporto skatinimo ir jaunimo užimtumo programa“ 6.1.3.02 priemonę „Pedagogų skatinimas ir edukacinių, metodinių priemonių organizavimas“, atsižvelgdama į Lietuvos Respublikos specialiųjų tyrimo tarnybos 2025 m. liepos 7 d. antikorupcinio vertinimo išvadoje Nr. 4-01-6258 „Dėl Anykščių rajono savivaldybės metų mokytojo premijos skyrimo nuostatų“ pateiktas rekomendacijas, Anykščių rajono savivaldybės taryba nusprendžia:
1.	Patvirtinti Anykščių rajono savivaldybės Metų mokytojo premijos skyrimo nuostatus (pridedama).
[bookmark: _Hlk194312488][bookmark: _Hlk211605912][bookmark: n_2]2.	Pripažinti netekusiu galios Anykščių rajono savivaldybės tarybos 2025 m. balandžio 25 d. sprendimą Nr. 1-TS-164 „Dėl Anykščių rajono savivaldybės Metų mokytojo premijos skyrimo nuostatų patvirtinimo“.
Šis sprendimas skelbiamas Teisės aktų registre ir Anykščių rajono savivaldybės interneto svetainėje www.anyksciai.lt .

Meras	Kęstutis Tubis


PATVIRTINTA
Anykščių rajono savivaldybės tarybos 
2025 m. lapkričio 28 d. sprendimu Nr. 1-TS-353

ANYKŠČIŲ RAJONO SAVIVALDYBĖS METŲ MOKYTOJO PREMIJOS SKYRIMO NUOSTATAI

I SKYRIUS
BENDROSIOS NUOSTATOS

1. Anykščių rajono savivaldybės Metų mokytojo premijos skyrimo nuostatai (toliau – nuostatai) reglamentuoja Metų mokytojo atrankos kriterijus ir Metų mokytojo premijos (toliau – premija) skyrimo tvarką.
2. Premijos tikslas – įvertinti Anykščių rajono savivaldybės mokytojų profesinės veiklos rezultatus ir skatinti juos kūrybinei iniciatyvai.
3. Premija skiriama mokytojams, dirbantiems pagal formaliojo ir neformaliojo (išskyrus neformaliojo suaugusiųjų) švietimo programas ir švietimo pagalbos specialistams (toliau – mokytojas) už reikšmingiausius pastarųjų 5 metų nuopelnus profesinėje veikloje, mokinių pasiekimus ir pažangą, darbus švietimo srityje, visuomenės demokratinės kultūros, bendražmogiškųjų ir pilietinių vertybių ugdymą.
4. Premiją steigia Anykščių rajono savivaldybė (toliau – Savivaldybė).
5. Premijos dydis – 1500 Eur. Premijų skaičius – 4 (keturios) kiekvienais metais: pirma grupė – Metų mokytojas ikimokykliniame ugdyme, formalųjį švietimą papildančiame ugdyme ir švietimo pagalbos specialistai; antra grupė – Metų mokytojas pradiniame ugdyme, trečia grupė – Metų mokytojas pagrindiniame ugdyme (I dalis); ketvirta grupė – Metų mokytojas pagrindiniame ugdyme (II dalis) ir viduriniame ugdyme.
6. Premija mokama iš Savivaldybės biudžeto lėšų.

II SKYRIUS
KANDIDATŲ PREMIJAI GAUTI ATRANKOS KRITERIJAI

7. Kandidatas turi atitikti šiuos kriterijus:
7.1. pilietiškumo, tautinio sąmoningumo, bendražmogiškųjų vertybių diegimas, nuostatų pozityvumas kuriant atvirą, įtraukią mokyklą, užtikrinant mokiniams lygias galimybes ir socialiai teisingas ugdymosi / mokymosi sąlygas;
7.2. meistriškumas ugdomojoje veikloje: motyvuojanti mokytojo ir mokinio sąveika, mokinių pasiekimai ir pažanga (pvz., kompetencijų ugdymo; kiekvieno mokinio pažangos; įtraukiojo ugdymo; mokymosi sunkumų turinčių ir / ar talentingų mokinių ir kiti sėkmingo ugdymo rezultatai); 
7.3. vertingi, inovatyvūs mokytojo metodiniai darbai (pvz., mokytojo sukurtos ir administruojamos interneto svetainės; ugdymo programos; mokymo priemonės; užduočių aplankai; ugdomųjų veiklų / pamokų įvairiose edukacinėse aplinkose aprašai), sukurtos inovatyvios ugdomosios aplinkos, sukurti ir sėkmingai taikomi individualios mokinio pažangos, formuojamojo vertinimo instrumentai, parengti ir vykdyti nacionaliniai ir tarptautiniai projektai, autentiškos patirties sklaida už mokyklos ribų ir kt.;
7.4. aktyvi, veiksminga ir kūrybiška veikla mokyklos bendruomenėje (pvz., bendradarbiavimo su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais; veiklos darbo grupėse ar komisijose; mokyklos renginių ar tikslinių edukacinių veiklų organizavimo; mokyklos projektų integraliam ir įtraukiajam ugdymui rengimo ir jų įgyvendinimo; dalykinių ir metodinių inovacijų diegimo; švietimo pagalbos mokiniams ir jų tėvams rezultatai);
7.5. reikšmingas dalyvavimas formuojant ir įgyvendinant švietimo strategijas (pvz., savivaldybės, regiono, šalies dokumentai; projektai; programos ir kt.);
7.6. aktyvus dalyvavimas savivaldybės, šalies pedagoginėje, visuomeninėje, kultūrinėje, tyrimų, eksperimentinėje ar kitoje veikloje (pvz., draugijos; asociacijos; ekspertų komisijos; konferencijos; konsultacijos; savanorystė; straipsniai leidiniuose ir periodinėje spaudoje ir kt.).

III SKYRIUS
PREMIJOS SKYRIMO TVARKA

8. Kandidatūras premijai gauti turi teisę siūlyti mokyklų vadovai, mokyklų steigėjas, mokytojai, kiti pedagoginiai darbuotojai, mokiniai, tėvai ir jiems atstovaujančios organizacijos, vietos bendruomenė, socialiniai partneriai, savivaldybės meras, savivaldybės administracijos direktorius ar jo įgalioti asmenys.
9. Kandidatūros raštu teikiamos mokyklos, kurioje mokytojas dirba, vadovui. 
10. Mokyklos vadovas, susipažinęs su teikimu, pristato kandidatūrą mokyklos savivaldos institucijai – mokyklos tarybai ir, esant pritarimui, rengia nustatytos formos rekomendaciją (pagal nuostatų 1 priede pateiktą formą). Rekomendacija iki rugsėjo 10 d. turi būti pateikta per E. pristatymo sistemą, kitomis elektroninių ryšių priemonėmis, paštu, kreipiantis asmeniškai arba per atstovą. Atstovo teisė atstovauti turi būti įrodoma rašytiniu sutikimu. Rekomendacija teikiama adresu J. Biliūno g. 23, Anykščiai LT-29111, pasirašyta, skenuota ir sunumeruota kartu su priedais pateikta viename dokumente el. paštu info@anyksciai.lt . Kartu su teikimu būtina pateikti kandidato sutikimą dėl asmens duomenų tvarkymo (pagal nuostatų 2 priede pateiktą formą). 
11. Mokyklos pateiktoms kandidatūroms svarstyti komisiją sudaro Anykščių rajono savivaldybės administracijos direktorius (toliau – Administracijos direktorius). Paskiriamas komisijos pirmininkas, jo pavaduotojas ir sekretorius, kuris nėra komisijos narys.
12. Komisija svarsto pateiktas kandidatūras, atrenka po 1 labiausiai kriterijus atitinkančią kandidatūrą kiekvienai iš 4 nominacijų: Metų mokytojas ikimokykliniame ugdyme, formalųjį švietimą papildančiame ugdyme ir švietimo pagalbos specialistai; Metų mokytojas pradiniame ugdyme; Metų mokytojas pagrindiniame ugdyme (I dalis); Metų mokytojas pagrindiniame ugdyme (II dalis) ir viduriniame ugdyme ir teikia Administracijos direktoriui nuo kiekvienų metų rugsėjo 15 iki 20 d. 
13. Kandidatūras svarsto Metų mokytojo premijos atrankos komisija (toliau – Komisija), patvirtinta Administracijos direktoriaus. Komisija sudaroma iš ne mažiau kaip iš 5 (penkių) narių, įskaitant Komisijos pirmininką, iš kurių 1 (vienas) – Savivaldybės mero deleguotas politinio asmeninio pasitikėjimo valstybės tarnautojas, 1 (vienas) – Savivaldybės administracijos darbuotojas, 1 (vienas) – Savivaldybės tarybos narys, 2 (du) – Savivaldybės biudžetinių įstaigų deleguoti nariai. Kas dveji metai vykdoma ne mažiau kaip vieno nario rotacija, pakeičiant ne mažiau kaip po vieną narį eilės tvarka, pradedant nuo pirmo abėcėlės tvarka sudaryto Komisijos narių sąrašo. 
14. Komisijos nariai ir sekretorius, prieš gaudami bet kokią su premijos skyrimu susijusią informaciją, privalo pasirašyti nešališkumo deklaracijas (pagal nuostatų 3 priede pateiktą formą) ir konfidencialumo pasižadėjimus (pagal nuostatų 4 priede pateiktą formą).
15. Komisijos darbas organizuojamas pagal Administracijos direktoriaus patvirtintą komisijos darbo reglamentą.
16. Komisijos posėdžiai teisėti, jeigu juose dalyvauja ne mažiau kaip du trečdaliai Komisijos narių. Komisijos darbui vadovauja pirmininkas. Nesant pirmininkui, jo funkcijas atlieka Komisijos pirmininko pavaduotojas. Komisijos posėdžiai gali vykti ir nuotoliniu bei mišriuoju būdais.
17. Komisijos sprendimai priimami posėdyje dalyvaujančių Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, daroma 15 minučių posėdžio pertrauka, po kurios balsuojama dar kartą. Jeigu balsavus trečią kartą balsai pasiskirsto po lygiai, sprendimą lemia Komisijos pirmininko balsas.
18. Komisijos narys privalo pranešti Komisijos posėdžio dalyviams ir nusišalinti nuo klausimo svarstymo, jei dėl jo dalyvavimo balsuojant gali kilti viešųjų ir / ar privačiųjų interesų konfliktas. Komisijos nario nusišalinimas pažymimas posėdžio protokole.
19. Komisijos sprendimai įforminami protokolu. Protokolą pasirašo Komisijos pirmininkas, jam nesant, pirmininko pavaduotojas ir sekretorius. 
20. Sprendimą dėl premijų skyrimo priima Administracijos direktorius, atsižvelgdamas į Komisijos siūlymą. Sprendimas priimamas per 10 d. d. nuo rekomendacijos gavimo dienos. 
21. Premijos skiriamos Administracijos direktoriaus įsakymu ir teikiamos kiekvienų metų Tarptautinės mokytojų dienos proga. Kartu su premija įteikiama statulėlė „Metų mokytojas“ ir diplomas.

IV SKYRIUS
BAIGIAMOSIOS NUOSTATOS

22. Komisija užtikrina, kad jos vykdomas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatas.
23. Visi su premijos skyrimu susiję dokumentai saugomi Savivaldybėje Dokumentų saugojimo taisyklių, patvirtintų Lietuvos vyriausiojo archyvaro 2011 m. gruodžio 28 d. įsakymu Nr. V-157 „Dėl Dokumentų saugojimo taisyklių patvirtinimo“, nustatyta tvarka Vidaus administravimo dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V‑100 „Dėl Vidaus administravimo dokumentų saugojimo terminų rodyklės patvirtinimo“, nustatytais terminais. 
24. Šie Nuostatai gali būti pakeisti, papildyti ar pripažinti netekusiais galios Anykščių rajono savivaldybės tarybos sprendimu.
_________________
 


Anykščių rajono savivaldybės metų 
mokytojo premijos skyrimo nuostatų 
1 priedas
________________________________________________________________________________
(Įstaigos pavadinimas)

REKOMENDACIJA METŲ MOKYTOJO PREMIJAI

1. Vardas ir pavardė _______________________________________________________________
2. Darbovietė, pareigos _____________________________________________________________
3. Rekomenduojama premijai (reikalingą pabraukti): Metų mokytojas ikimokykliniame ugdyme, formalųjį švietimą papildančiame ugdyme ir švietimo pagalbos specialistai, Metų mokytojas pradiniame ugdyme, Metų mokytojas pagrindiniame ugdyme (I dalis), Metų mokytojas pagrindiniame ugdyme (II dalis) ir viduriniame ugdyme.
4. Elektroninio pašto adresas, telefono numeris__________________________________________
5. Gimimo data __________________________________________________________________
6. Veikla, atitinkanti atrankos kriterijus:
	Eil. Nr.
	Kriterijus ir veikla
	Nuorodos

	1.
	Pilietiškumo, tautinio sąmoningumo, bendražmogiškųjų vertybių diegimas, nuostatų pozityvumas kuriant atvirą, įtraukią mokyklą, užtikrinant mokiniams lygias galimybes ir socialiai teisingas ugdymosi / mokymosi sąlygas.
	

	
	
	

	2.
	Meistriškumas ugdomojoje veikloje: motyvuojanti mokytojo ir mokinio sąveika, mokinių pasiekimai ir pažanga (pvz., kompetencijų ugdymo; kiekvieno mokinio pažangos; įtraukiojo ugdymo; mokymosi sunkumų turinčių ir / ar talentingų mokinių ugdymo ir kiti sėkmingo ugdymo rezultatai).
	

	
	
	

	3.
	Vertingi, inovatyvūs mokytojo metodiniai darbai (pvz., mokytojo sukurtos ir administruojamos interneto svetainės; ugdymo programos; mokymo priemonės; užduočių aplankai; ugdomųjų veiklų / pamokų įvairiose edukacinėse aplinkose aprašai), sukurtos inovatyvios ugdomosios aplinkos; sukurti individualios mokinio pažangos, formuojamojo vertinimo instrumentai; parengti ir vykdyti nacionaliniai ir tarptautiniai projektai; autentiškos patirties sklaida už mokyklos ribų ir kt.).
	

	4.
	Aktyvi, veiksminga ir kūrybiška veikla mokyklos bendruomenėje (pvz., bendradarbiavimo su mokyklos darbuotojais, tėvais (globėjais, rūpintojais) (toliau – tėvai) mokinių ugdymo klausimais; veiklos darbo grupėse ar komisijose; mokyklos renginių ar tikslinių edukacinių veiklų organizavimo; mokyklos projektų integraliam ir įtraukiajam ugdymui rengimo ir jų įgyvendinimo; dalykinių ir metodinių inovacijų diegimo; švietimo pagalbos mokiniams ir jų tėvams rezultatai).
	

	5.
	Reikšmingas dalyvavimas formuojant ir įgyvendinant švietimo strategijas (pvz., savivaldybės, regiono, šalies dokumentai; projektai; programos ir kt.).
	

	6.
	Aktyvus dalyvavimas savivaldybės, šalies pedagoginėje, visuomeninėje, kultūrinėje, tyrimų, eksperimentinėje ar kitoje veikloje (pvz., draugijos; asociacijos; ekspertų komisijos; konferencijos; konsultacijos; savanorystė; straipsniai leidiniuose ir periodinėje spaudoje ir kt.).
	

	
	
	




PASTABA. Rekomendacijos apimtis – ne daugiau kaip 4 A4 formato lapai. Rekomendacijoje pateikiamos nuorodos į interneto svetaines ar socialinius tinklus.
 

Įstaigos vadovas_______________________________________________________________
(Vardas, pavardė, parašas)
20   m.              mėn.   d.


_________________________


Anykščių rajono savivaldybės 
metų mokytojo premijos skyrimo nuostatų
2 priedas


ANYKŠČIŲ RAJONO SAVIVALDYBEI
SUTIKIMAS DĖL ASMENS DUOMENŲ TVARKYMO
____________________
(Data)
Aš, _______________________________________________________________________________ ,
(vardas, pavardė, asmens tapatybę patvirtinančio dokumento numeris)
sutinku, kad Duomenų valdytojas – Anykščių rajono savivaldybė (toliau – Savivaldybė), tvarkytų mano asmens duomenis (pažymi duomenų subjektas):
□ vardą, pavardę, pareigas, darbovietę – svarstyti mano galimybę gauti Metų mokytojo premiją ir administruoti jos skyrimo procedūrą;
□ telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;
□ gimimo datą – identifikuoti mane; 
□ vardą, pavardę, pareigas, darbovietę – paviešinti informaciją apie Metų mokytojo premijos skyrimą man.
Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.
Suprantu, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų mokytojo premiją.
Pažymi duomenų subjektas: □ sutinku □ nesutinku 
_________________________________            _____________________
(Vardas ir pavardė)                                          (Parašas)

Esu informuotas (-a), kad galiu bet kuriuo metu atšaukti duotą sutikimą.
Taip pat esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys. 
Asmens duomenys – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt. 
_________________________


Anykščių rajono savivaldybės
metų mokytojo premijos skyrimo nuostatų 
3 priedas


NEŠALIŠKUMO DEKLARACIJA 
____________________
(Data)
Aš, ________________________________________________________, būdamas (-a)
                                                  (Vardas ir pavardė) 

Metų mokytojo premijos atrankos komisijos (toliau – komisija) nariu (-e) ar komisijos sekretoriumi (-e) pasižadu:
1. savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais;
2. informuoti komisijos pirmininką, o kai nusišalina komisijos pirmininkas – Anykščių rajono savivaldybės Administracijos direktorių apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

Esu informuotas (-a), kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

____________________________	__________________	____________________ 
(Pareigos komisijoje)		 (Parašas)		 (Vardas ir pavardė)
_________________________


Anykščių rajono savivaldybės 
metų mokytojo premijos skyrimo nuostatų
4 priedas


KONFIDENCIALUMO PASIŽADĖJIMAS 
____________________
(Data)
Aš, ________________________________________________________, būdamas (-a)
                                                (Vardas ir pavardė)

Metų mokytojo premijos atrankos komisijos (toliau – komisija) nariu (-e) ar komisijos sekretoriumi (-e) pasižadu:
1. saugoti ir tik Metų mokytojo premijos skyrimo nuostatų nustatytais tikslais ir tvarka naudoti informaciją, kuri man taps žinoma, esant komisijos nariu (-e) ar komisijos sekretoriumi (-e);
2. man patikėtus dokumentus, asmens duomenis ir kitus duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar komisijos sekretoriumi (-e);
3. nepasilikti jokių man pateiktų dokumentų kopijų.

 _____________________ 	__________________ 	_____________________
 (Pareigos komisijoje)		 (Parašas) 		(Vardas ir pavardė)
_________________________

